Toi, Jerall (2019-04)
AFRIKAANSE OPSOMMING : Inligting is waarskynlik die waardevolste bate vir 'n universiteit. Dit was egter nooit histories 'n vereiste vir Suid-Afrikaanse hoëronderwysinstellings om formeel en presies oor Inligtingsoorsigbestuursvereistes te rapporteer nie. Die relatief onlangse promulgasie van die Wet op die Beskerming van Persoonlike Inligting (4 van 2013) en die Regulasies vir Verslagdoening deur Openbare Hoëronderwysinstellings wat in 2014 bekend gemaak is, maak dit vir hoëronderwysinstellings verpligtend om hul Inligtingsoorsigbestuursbeleide en –praktyke te hersien. Hierdie wette, asook hul internasionale ekwivalente, verduidelik egter nie hoe om aan die vereistes te voldoen nie. Dit laat instellings dus met 'n gaping tussen hul huidige posisies en die wetlike voldoening waarna hulle strewe. Om hierdie gaping aan te spreek, bespreek ek in hierdie studie die internasionale en plaaslike geskiedenis van die onlangse wetgewende vereistes vir Inligtingsoorsigbestuur en privaatheid om sodoende die raamwerk vir 'n verdere analise te vestig. Die bespreking word verder gevoer deur die voorlegging van 'n verslag rakende 'n gevallestudie-ondersoek na verwante Inligtingsoorsigbestuur-inisiatiewe by een van die openbare hoëronderwysinstellings in Suid-Afrika. Met die gevallestudie-ondersoek as basis, sluit ek af deur die posisionering van 'n beginselbenadering tot privaatheid. Hierdie beginsels kan die oorsigstrukture van die instellings in staat stel om die nodige rigting te verskaf om, nie net Inligtingsoorsigbestuur- en privaatheidverwante nakomingsvereistes aan te spreek nie, maar ook om die risiko's en geleenthede wat daarmee gepaard gaan te oorweeg en uiteindelik waarde uit hul Inligting te verkry.
Please refer to this item in SUNScholar by using the following persistent URL: http://hdl.handle.net/10019.1/106246